
Styret kom først i gang med sitt arbeid etter ekstraordinært årsmøte 15. juni 2017.
Styret har avholdt 3 styremøter. Styret har arrangert 1 medlemsmøte kombinert med medlemsfest på Hauan grendehus hvor det var 17 fremmøtte. 
Styret kan ikke påberope seg særlig høy aktivitet uten at det uten videre kan tilskrives manglende engasjement. Klubbens aktivitet preges i dag i stor grad av individuell trening og satsning, med noen få unntak. 
Klubbcupen som i 2017 ble «redusert» til klubbtrening pga av de nye rittreglene, er i så måte et hederlig unntak som ledes av Kjell på en forbilledlig måte og må anses som bærebjelken i laget spesielt for de aktive, men også for mosjonistene. Det ble gjennomført 16 treninger med 37 forskjellige deltagere.

Handlingsplan:
Styret har utarbeidet en handlingsplan som tar sikte på å videreføre arbeidet med å rekruttere både barn og voksne med et tilpasset lavterskeltilbud.

Årsberetning 2017 forts
På medlemsmøte ble styrets handlingsplan presentert og drøftet. Det kom bl.a forslag om å endre klubbcupen slik at den kan være mere samlende. Kjell har nå laget et forslag med fellesstart med puljehandicap og det vil bli spennende å se hvordan dette vi slå an både med hensyn til konkurranse og deltagelse
Aktivitet i sykkelklubben i 2017:
Styret beklager at Valnesfjord trillrundt måtte avlyses på grunn av lav deltagelse, særlig på bakgrunn av det gode arbeidet komiteen hadde nedlagt.
Medlemmene støttet godt opp med dugnad på Sparebank Nord-Norges sykkelritt for barn.

Økonomi: Alle 8 sponsoravtalene klubben hadde inngått utløp pr. 31. 12. 17. 2 av disse er ikke aktuelle for klubben.
Regnskapet viser et driftsresultat for 2017 på kr 33 888,44 og etter dette er egenkapitalen kr 369 446, 

Deltagelse i ritt:
Klubben har ikke noe godt registreringssystem for medlemmenes meritter. Det ble gjort et forsøkt på en oppsummering av årets aktivitet uten at dette lyktes. Foruten deltakelse i NM og NNM nevnes Jan Arilds deltagelse i Finnmark offroad 150 km.  Videre ble 2 av medlemmene ble tatt ut på landslaget for veteraner, men disse deltok ikke i ritt.

